CELEX: C2004/094/142
Language: da
Date: 2004-04-17 00:00:00
Title: Sag anlagt den 9. februar 2004 af Carlos Leite Mateus mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/53
            
         Sag anlagt den 9. februar 2004 af Carlos Leite Mateus mod Kommissionen for De Europæiske Fællesskaber
   (Sag T-51/04)
   (2004/C 94/142)
   Processprog: fransk
   Ved De Europæiske Fællesskabers Ret i Første Instans er der den 9. februar 2004 anlagt sag mod Kommissionen for De Europæiske Fællesskaber af Carlos Leite Mateus, Zaventem (Belgien) ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Beslutningen af 14. marts 2003 om udarbejdelse af sagsøgerens REC 2001-2002 annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet rapporten vedrørende karriereforløb for ham for perioden fra den 1. juli 2001 til den 31. december 2002.
   Til støtte for påstandene har han gjort gældende, at der er tale om
   
               —
            
            
               tilsidesættelse af begrundelsespligten
            
         
               —
            
            
               et åbenbart fejlskøn
            
         
               —
            
            
               tilsidesættelse af de almindelige gennemførelsesbestemmelser til vedtægtens artikel 43, idet den beslutning, bedømmeren i appelleddet har truffet om at nedsætte bedømmelsen af sagsøgerens kvalifikationer, fejlagtigt er baseret på arbejdsopgaver, som hverken er en del af sagsøgerens kompetenceområde eller de krav, der stilles til hans stilling, ligesom der ikke er sammenhæng mellem kommentarerne og det tildelte antal point.